google/wiki40b huggingface dataset:
Ospevårmåler

Utseende

En middelsstor (vingespenn 31–34 mm), brunlig måler med oransje bakvinger. Den ligner bjørkevårmåleren men er litt spinklere bygd, i tillegg til at forvingen virker gråere. Kroppen er kledt med lange, utstående hår, men den virker litt mindre «bustete» enn bjørkevårmåleren. Hannens antenner er kamtannede, hunnens trådformede. Kroppen er svart. Forvingen er vanligvis nokså jevnt brunlig grå, uten påfallende hvite flekker. Nær ytterkanten er det to, parallelle, smale, lyse tverrbånd som løper parallelt med ytterkanten. Bakvingen er oransje med en nokså bred, mørkbrun ytterkant (bredere enn hos bjørkevårmåleren), en firkantet, brun flekk som går ut fra innerkanten og en liten, oval flekk foran denne. Larven er lys grønn, hodet med svarte tegninger.

Levevis

Denne arten er knyttet til osp (Populus tremula), som er larvens næringsplante. De voksne sommerfuglene flyr om dagen i april–mai, bare når det er solskinn.

Utbredelse

Arten finnes i Mellom- og Nord-Europa, videre østover gjennom Russland til Japan. I Norge er den forholdsvis vanlig på Øst- og Sørlandet, sjelden på Vestlandet der den er funnet nord til Ålesund.
Jesusbevegelsen

Jesusbevegelsen (engelsk: The Jesus Revolution) var en radikal kristen bevegelse som hadde sitt utspring i hippie-bevegelsen på slutten av 1960-tallet i USA. Hippie-bevegelsen representerte et politisk og kulturelt brudd med det etablerte samfunnet. Når de ble kristne, tok de med seg hippie-kulturen inn i kristendommen. I Norge hadde derimot Jesusbevegelsen mindre appell i hippie-miljøet enn i USA.
Bevegelsen begynte for alvor å utbre seg på 1970-tallet og kom også etter hvert til Europa og Norge. Kristne ungdomsbevegelser ble influert, men mange av de mer tradisjonelle karismatiske miljøene (som eksempelvis Aril Edvardsens Sarons Dal) ble i mindre grad påvirket. I Norge var det særlig «Guds fred» i tilknytning til Trefoldighetskirken i Oslo som ble et arnested for bevegelsen. Jesusbevegelsen førte med seg en iver og et engasjement hos store deler av datidens kristne ungdommer. Jesus-bevegelsen kan vel sies å være en slags motkulur mot det materialistiske Vesten.

I Norge

Norske grupper som var preget av Jesusbevegelsen var Guds Fred med base i bokollektivet Fredens bolig i Bærum, og Ung Visjon/Ny Visjon i Molde. Visegruppa Kari Hansa og Gregers Hes hadde utspring i Guds Fred-miljøet, mens jazzrockgruppa Kainos kom fra Molde. 
Ole Bjørn Urne etablerte et arbeid blant rusmisbrukere i Oslo i 1970, kalt Ten Center.
Den svenske forfatningen av 1772

Forløper - frihetstiden

Forfatningen avløste den såkalte «frihetstiden», som hadde sitt navn da denne avløste eneveldet i 1718. Forfatningen søkte å reformere den politiske ledelsen i Sverige med håp om ro etter mange års partistridigheter. Gustav III fengslet partilederne og etablerte et nytt styre med utstrakt makt tilbake til kongen på bekostning av riksrådet og stenderforsamlingen. Han innførte trykkefrihet og avskaffet tortur, og grep med fast hånd inn mot korrupsjon i administrasjonen.

Forenings- og sikkerhetsakten av 1789

Kongen makt ble ytterligere utvidet i 1789 gjennom den såkalte Forenings- og sikkerhetsakten (förenings- och säkerhetsakten) som ga Gustav III en praktisk talt eneveldig makt, og riksrådet ble fullstendig overflødig. Riksdagen hadde rett til å vedta loven, men disse måtte sanksjoneres av kongen som hadde absolutt veto. Riksdagen hadde imidlertid en viss innflytelse i skattespørsmål. 19. mai 1789 ble den den øverste domstolen(Högsta Domstolen), og denne fikk den makt som riksrådet tidligere hadde. På denne måten ønsket en å oppnå en viss maktfordeling mellom lovgivende og utøvende makt.

Sverige

Etter det katastrofale nederlaget i finskekrigen mot Russland i 1809, så den svenske adelen muligheten til å ta tilbake makt fra kongen. Gustav IV Adolf av Sverige ble avsatt erstattet med hans barnløse onkel som ble konge under navnet Karl XII. Han ble et lydig redskap for riksdagen. Forfatningen av 1772 ble 6. juni 1809 erstattet av en ny forfatning, som var Sveriges grunnlov fram til den nye i 1974.

Finland

Etter nederlaget i finskekrigen måtte Sverige i freden i Fredrikshamn avstå Finland til Russland. Storfyrstedømmet Finland beholdt den forfatningen av 1772, hvor den russiske tsaren gikk inn i kongens sted i forfatningen. Finnene anså unionen med Russland som en personalunion, og det dannet det formelle grunnlaget for selvstendigheten fra Russland i 1917, da tsaren ble avsatt, og dermed også som overhode over Finland og grunnlaget for russisk overhøyhet over landet. Forfatningen eksisterte formelt fram til 17. juli 1919, da en ny grunnlov for den nye finske republikken ble vedtatt. Denne eksisterte fram til den nye grunnloven ble satt i verk 1. mars 2000.
DS «Lyra» (1905)

Historie

Hurtigrutekontrakten med staten ble i 1904 forlenget med 6 nye år. Etter tapet av DS «Orion» i desember 1903, besluttet BDS å bestille et nytt spesialbygd hurtigruteskip for å kunne oppfylle kontrakten med staten. Oppdraget gikk til Bergens mekaniske verksted, og DS «Lyra» ble overlevert i januar 1905. Etter overleveringen ble skipet straks satt inn i fast rotasjon i hurtigruten. DS «Lyra» ble avløst av DS «Hera» i 1913, og lagt ut for salg. I desember 1913 ble skipet kjøpt av det tyrkiske rederiet Administration de Navigation a Vapeur Ottomane i Istanbul, og omdøpt til DS «Biga». Under første verdenskrig deltok Tyrkia på samme side som Tyskland og Østerrike-Ungarn. Den 10. juli 1915 ble DS «Biga» torpedert og senket av den britiske ubåten HMS E-7 i Marmarahavet i nærheten av den tyrkiske byen Mudanya.

Skipet

Skipets tonnasje var ved levering 784,02 bruttoregistertonn, 469,39 nettoregistertonn, og lasteevnen var 454 dødvekttonn. Lasting og lossing foregikk ved hjelp av en kran forut og en kran midtskips. DS «Lyras» hovedmaskin kom fra DS «Orion» som ble ødelagt i brann i desember 1903. Det var en kullfyrt trippel ekspansjon dampmaskin md arbeidstrykk 175 psi, bygd ved Bergen mekaniske verksted. Oppgitt ytelse var 750 ihk (indikerte hestekrefter) og 126 nhk (nominelle hestekrefter), noe som ga en marsjfart på 11,5 knop. DS «Lyra» var søsterskip til DS «Astræa», bare med mindre maskinkraft og uten forsterkninger for krigstjeneste. Skroget var av stål, og hun var bygget som shelterdekker (lasteskip med 2 dekk). Det meste av salongene og lugarene lå på hoveddekk. Hun hadde totalt 104 køyeplasser fordelt på 42 på 1. plass (1. klasse), 20 på 2. plass, og 42 på 3. plass. 1. plass spisesalong var plassert midtskips, og ikke akter, som til da hadde vært vanlig. DS «Lyra» var sertifisert for 230 passasjerer i kystfart.
Coco (film)

Handling

Filmen utspiller seg i Mexico og handler om en 12 år gammel gutt ved navn Miguel Rivera. Miguel lever med en skomakerfamilie som hater musikk. Dette er et problem fordi Miguel elsker musikk, og hans største idol er den store musikeren og sangeren Ernesto de la Cruz. I et forsøk på å delta i en konsert på Día de Muertos (De dødes dag), havner Miguel i dødsriket. Der treffer han sine forfedre, som lar ham vende tilbake til den levende verden dersom han slutter med musikk for godt. Dette ønsker han ikke å gå med på. Sammen med den bortglemte musikeren Héctor bestemmer han seg for å få hjelp av sin avdøde tippoldefar. Han er sikker på at dette er Ernesto de la Cruz. Men Miguel må komme seg tilbake til den levende verden innen daggry, hvis ikke blir han værende i dødsriket for alltid.
Dada (album)

Dada er et musikkalbum med Clubstrophia, utgitt i 2003. Dette er bandets første plate.
Vitne til mord

Handling

Den åtte år gamle amishgutten Samuel er på reise sammen med sin mor Rachel. Hun er nylig blitt enke og skal besøke sin søster i storbyen Philadelphia. På et offentlige toalett på jernbanestasjonen blir gutten vitne til mordet på en politimann. Etterforskeren John Book blir satt på saken og til sitt store sjokk oppdager han at gutten peker ut en kollega av ham som morderen. Denne oppdagelsen leder Book inn i et livsfarlig spill og når han blir alvorlig skadet innser han at hans eneste redning er å gå i dekning hos amishfolket. Men det blir ikke enkelt siden de er pasifister og meget religiøse. I tillegg mangler de moderne hjelpemidler slik som strøm og telefon. Livsstilen deres ligger langt fra Books harde hverdag, men ikke fjernere enn at det oppstår en erotisk spenning mellom ham og den unge enken Rachel. Imens leter de korrupte politifolkene ved avdelingen som besatt etter Book og etterhvert klarer de å lokaliseres hvor han er gått i dekning. Det hele utvikler seg til et åpent oppgjør mellom Book og politisjefen.

Kritikerne

Filmen ble meget godt mottatt av anmelderne og har fått 92 % på Rotten Tomatoes. Den amerikanske filmkritikeren Roger Ebert gav den toppscore og beskrev den som noe mer enn bare en thriller. Leonard Maltin gav den 3 av 4 stjerner.
Også de norske anmelderne var begeistret. Både VG, Aftenposten og Arbeiderbladet gav den terningkast fem, mens Dagbladet gav fire. Anmelderen på DVD-nettstedet CINERAMA gav den terningkast fem i 2001.

Priser

Den vant to Oscar (beste klipp og manus), en BAFTA (beste musikk), Edgar Allan Poe Awards (beste film) og manusprisen til Writers Guild of America.

Økonomi

Den innbrakte nesten 69 millioner dollar i USA og ble den åttende mest innbringende filmen på amerikansk kino i 1985. Produksjonskostnadene var på ca 12 millioner dollar.

Annet

Viggo Mortensen har en liten birolle i filmen (hans filmdebut).
Kjølihytta

Kjølihytta er en selvbetjent turisthytte i Holtålen kommune i Trøndelag som ligger 1050 moh. Den ligger værhardt til, høyt og fritt innunder Kjølifjellet, med vid utsikt øst- og sørover mot Sylmassivet, Skardørsfjella, Vigelfjella og Riasten. Turisthytta eies av Trondhjems Turistforening og har ti sengeplasser. Foreningen inngikk i 1943 en leieavtale for administrasjonsbygget til den nedlagte Kjøli gruve. I 1971 ble det satt opp ny selvbetjeningshytte i det samme området.
Å, du gode sparegrisen min

Å, du gode sparegrisen min er en samleplate med barnesanger av Alf Prøysen, utgitt i 1975. Alf Prøysen framfører visene selv og forteller som i NRKs Barnetimen for de minste, et populært barneprogram i norsk radio på 1950- og 60-tallet. Visemelodiene er dels tradisjonelle, dels komponert av Johan Øian og Kåre Siem.
USA-mesterskapet i friidrett for junior 2018

USA-mesterskapet i friidrett for junior 2017 (2018 USATF Junior Outdoor Track & Field Championships) ble arrangert fra 15. til 17. juni 2018, på Hayes Track ved Indiana University i Bloomington i Indiana.
Pla d'Urgell

Pla d'Urgell er et comarca i Catalonia, hvis hovedstad er Mollerussa. 
Det grenser i nord til Noguera, i øst til Urgell, i sør til Garrigues, og i vest til Segrià.
Pla d'Urgell har 36 069 innbyggere og et areal på 305,13 km².
Polykrystallinsk

Polykrystallinsk eller multikrystallinsk er en betegnelse for et krystallinsk materiale med flere krystallkorn som gror inn i hverandre, slik at de danner et fast stykke. I motsetning til monokrystallinsk materiale, som bare består av en enkel krystall, er et polykrystallinsk materiale sammensatt av mange monokrystaller (krystallitter).

Metallurgi

Vanligvis er mesteparten av alt metall som blir brukt polykrystallinsk. Når metallene er monokrystallinske eller inneholder få og store mineralkorn blir de mer formbare (duktilitet) og mister litt styrke, mens når krystallkornene blir mindre øker hardheten og styrken. I tidligere tider når smedene brukte å varme opp metaller over ilden for å gjøre de mer formbare, vokste også krystallkornene i metallet sammen til større korn. Dette gjorde i tillegg til oppvarmingen metallet enda mer formbart, men når smeden bearbeidet metallet gjorde hammerslagene at krystallene delte seg i mindre korn og metallet ble sterkere igjen.

Solcelleindustri

I solcelleindustrien har polykrystallinske silisiumwafere vært det mest anvendte materialet til produksjon av solceller. Polykrystallinske silisiumwafere gir ikke like god effekt som monokrystallinske silisiumwafere, men er billigere å produsere.
Vestlandsrevyen

Vestlandsrevyen er NRKs distriktssending for Hordaland og Sogn og Fjordane. Vestlandsrevyen er den eldste av NRKs distriktssendinger på TV.
Sendingen er en samproduksjon mellom distriktskontorene i Sogn og Fjordane og Hordaland, men programmet blir sendt fra NRK Hordalands studio i Bergen. 12. oktober 2017 var siste sendedag i studio på Minde,
da det nye mediahuset Media City Bergen ble tatt i bruk som studio. 
Vestlandsrevyen sendes mandag til fredag kl. 18:50, og mandag til torsdag kl. 20:55 og 22:55 på NRK1.

Historikk

NRK Hordaland sendte prøvesendinger kalt "Aktuelt magasin for Hordaland" allerede vinteren 1986. Den første utgaven av Vestlandsrevyen gikk på lufta 11. november 1991.
NM i bryting 1918

NM i bryting 1918 ble arrangert i Kristiania. Arrangør var IF Ørnulf. Kongepokalen ble vunnet av Erling Gulbrandsen.
Masashi Nakayama

Japans herrelandslag

Masashi Nakayama spilte 53 landskamper for Japans herrelandslag.
Shabdrung

Shabdrung (eller Zhabdrung) er et navneledd eller en tittel for Bhutans grunnlegger Ngawang Namgyal (1594–1651), en tibetanskfødt adelsmann og lama; og for seks eller flere inkarnasjoner etter ham.
Alfstadloftet

Alfstadloftet er et loft eller stabbur fra middelalderen på gården Alstad i Rollag i Numedal.
Loftet er fra før 1350 og er det eldste huset i Rollag som har 15 bygninger fra middelalderen. Det er antatt bygd ca. 1193 (tømmer fra ca. 1191-92) eller omkring 1180. En runeinnskrift forteller at «Geirmund gjorde meg». Runeinnskriften kan skrive seg fra 1100-tallet eller 1200-tallet. Lafteteknikken er findalslafting som betyr at bygget er oppført før 1350. Tømmeret er ovalt. Loftet ble bygget uten utvendige svalganger, men har innvendig trapp. Veggene heller svakt utover slik at de er omkring 10 cm bredere oppe enn nede. Opprinnelig hadde taket trolig lenger utstikk, ved senere endringer er blant annet taksperrene kortet inn. Johan Meyer mente at bygningens ytre var vakrere i den opprinnelige formen. Loftet står nå på stabber av treverk. Trolig sto det opprinnelig på trapesformede syllstokker som hvilte på en lav steinmur eller på hjørnesteiner. Døren ble endret da bygget fikk nytt fundament. Dendrokronologisk analyse viser at tømmeret er felt på 1180-tallet eller litt senere. Andre etasje har spor etter senger, dette skiller Alstadloftet fra den tids skikk. Også i første etasje er det spor etter senger. Nåværende innvendig trapp er skåret med sag og langt yngre enn bygget ellers. Loftet har innvendig sval, forrådsrom i første etasje og soveloft i andre. Inngangsdøra har smijernsbeslag som forestiller «livets tre».
United States Navy

Organisasjon

USN er én av to separate forsvarsgrener i Marinedepartementet (Department of the Navy), som hører under det amerikanske Forsvarsdepartementet (Department of Defense) – den andre er United States Marine Corps.
Administrativt styres USN av en Stabssjef, en firestjerners admiral som er tjenestens høyeste offiser. Stabssjefen er underlagt Marineministeren, en sivil embetsmann som styrer Marinedepartementet og som igjen rapporterer til Forsvarsministeren.
Operativt styres USN av to separate flåter – en i Atlanterhavet og en i Stillehavet. De operative ressursene forvaltes av 9 felleskommandoer som operativt rapporterer direkte til USAs president. Totalt sett har US Navy rundt 500 000 personell med 4 ganger flere som reserve.

Baser

USN har et stort antall baser for å støtte opp om opersjoner over hele verden. De fleste basene ligger langs vest- og østkysten av USA, men de har også baser på flere av de oversjøiske territoriene og i andre land, som Italia og Japan.

Fartøyer i tjeneste

Skip som er i aktiv tjeneste i US Navy har navn som begynner med USS, United States Ship. Skip som ikke er satt i aktiv tjeneste eller er bemannet med sivilt personell har navn som begynner med USNS, United States Naval Ship.
Sør-Trøndelag Skikrets

Historikk

Kretsen ble stiftet i 1904 med navnet Uttrøndelagens Skiforbund. Kretsen skiftet navn til Sør-Trøndelag Skikrets i 1919.
Trondheim Skikrets ble slått sammen med Sør-Trøndelag Skikrets i 1971.
Fosen Skikrets ble slått sammen med Sør-Trøndelag Skikrets i 1986.
Ronald Allen

Biografi

Allen ble født i Reading, Berkshire. Han studerte ved Leighton Park School i Reading og ble utdannet ved Royal Academy of Dramatic Art (RADA) i London, der han vant John Gielgud Stipend. Han jobbet i Repertory Theatre og hadde en sesong på Old Vic i London. Allen har også dukket opp i flere filmer, inkludert A Night to Remember (1958) om «Titanic»s forlis.  Spionasjefilmen A Circle of Deception (1960), de britiske skrekkfilmene The Projected Man (1966) og The Fiend  (1972). Krigsfilmen Hell Boats (1970), og en svart komedie Eat the Rich (1987).
Etter roller i BBC-såper Compact (1963-64) og United! (1966-67) kom den rollen han huskes best for, Crossroads (1969-85). Allen spilte David Hunter, som var aksjonær i Crossroads Motel med Meg Mortimer, Tish Hope og Bernard Booth. Han har også to ganger dukket opp som en ledende aktør i science fiction-programmet 'Doctor Who i historiene The Dominators (1968) og The Ambassadors of Death (1970).
Andre roller på TV er The Adventures of Robin Hood (1957),  Man (1960, 1961), Bergerac (1990) og The Avengers (1964).

Personlige liv

Allen bodde i mange år sammen med skuespilleren Brian Hankins,  som også dukket opp i Crossroads. Han var også svært nær venn med sin medspiller og på -skjermen-kone, Sue Lloyd. Da britiske medier begynte å trenge inn i deres private liv, gjorde de det kjent at de var et par. Etter Allen ble fortalt at hans kreft var dødelig,  giftet de seg. Han døde tre måneder senere, 60 år gammel. Sue Lloyd døde tjue år senere, i 2011, også av kreft.
Vålerenga Håndball

Vålerenga Håndball er en del av Vålerengens Idrettsforening. Vålerenga Håndball sitt herrelaget rykket på to år fra 2008 til 2010 opp fra 2. divisjon til eliteserien, (Postenligaen) men rykket ned igjen etter én sesong etter to uavgjorte kamper og bare to poeng. Laget spilte to sesonger i 1 divisjon, men rykket ned pga økonomisk rot fra en gruppe personer som ønsket en elitesatsing, klubben gikk neste over ende pga denne feilvurdering. To år etter er klubben på rett vei økonomisk og organisatorisk, nå arbeider klubben med å løfte det sportslige i et langsiktig perspektiv.
Cocytius duponchel

Utseende

En meget stor (vingespenn 110 – 150 mm), slank, brunlig svermer med gule flekker på bakkroppsledd 2-4 og en gul flekk ved roten av bakvingen. Brystet er mørkt brungrått. Forvingen er brunspraglete, bakvingen har en uregelmessig, gul flekk ved roten og et lyst felt med svarte lengdestriper ved fremkanten, eller ser den mørkebrun.
Larven er grønn med en gul stripe langs ryggen. Den mangler skråstriper på sidene. Hornet på bakkroppen er stort og knudrete. Puppen har en middels lang, kølleformet, krum sugesnabel-slire.

Levevis

Larven lever på ulike busker og trær i familien Annonaceae, også noen som dyrkes for fruktens skyld.

Utbredelse

Denne svermeren finnes fra Mexico og Cuba i nord til det sørlige Brasil og Bolivia i sør. Den flyr gjerne i tropiske lavlandsområder, men er også funnet over 3000 moh i Bolivia.
Jaimie Branch

Biografi

Branch vokste opp i Red Hook, Brooklyn, og ni år gammel begynte hun å spille trompet. Hun flyttet til Wilmette utenfor Chicago da hun var 14 år, før hun startet sine studer ved New England Conservatory of Music (ferdig i 2005), og senere flyttet hun tilbake til Chicago, og har arbeidet som musiker, arrangør og lydtekniker i det lokale musikkmiljøet, blant andre med Jason Ajemian (The Art of Dying, 2006), Keefe Jackson's Prosjekt Prosjekt (Just Like This, 2007), og Tim Daisy' s Nye Brudd Quartet (1000 Lights, 2008), Anton Hatwich og Ken Vandermark, hun spilte i Chicago og New York med sin trio "Princess, Princess", med bassist Toby Summerfield og trommeslager Frank Rosaly), i tillegg til trioer med Tim Daisy/Daniel Levin, Matt Schneider/Jason Adasiewicz, og med Chris Velkommen/Sam Weinberg. Sammen med Jason Stein, Jeb Bishop og Jason Roebke , grunnla hun gruppen Block and Tackle. Innen jazz har hun bidratt på fem album mellom 2006 og 2008.
I 2012 flyttet hun til Baltimore, der hun tok en mastergrad i Utøvende Jazz på Towson University. På denne tiden, grunnla hun plateselskapet Pionic Records der hun utgir sin musikk på Vinyl blant annet med gruppen Bomb Shelter . I New York har hun jobbet blant andre med Brandon Lopez, Fred Lonberg-Holm og Mike Stolthet. i tillegg opptrådte hun i de uavhengige rockegruppene Never Enough Hope, Local H , og Atlas Math i en plateinnspilling. For tiden (2016) arbeider hun i en kvartett med Chad Taylor (trommer), Jason Ajemian (Bass) og Tomeka Reid (Cello), samt med Brandon Lopez, Mike Pride, Shayna Dulberger og Weasel Walter, og med Yoni Kretzmer og Tobey Cederberg. Hun regner Don Cherry, Axel Dörner, Booker Lite og Miles Davis blant sine musikalske forbilder. I 2017 slapp hun sitt debysoloalbum, Fly or Die, med Tomeka Reid, Jason Ajemian, Chad Taylor, som gjesteartister bidro  Matt Schneider (gitar), Ben Lamar Gay og Josh Berman (kornett).
Dikaiarkhos

Liv og virke

Dikaiarkhos var sønn av Pheidias og kom fra den greske byen Messene på Sicilia. Han studerte hos Aristoteles og Theofrast fra Eresos i deres filosofiskole, Peripatos ved Lykeion i Athen.
Dikaiarkhos beskjeftiget seg med konstruksjoner av hyperbler og parabler, og skrev om gresk filosofi, politikk, geografi og historie, blant annet skrev han den første kulturhistorien om Hellas, Bios Hellados («Livet i Hellas»). Han ga viktige bidrag til kartografien og var blant de første som benyttet geografiske koordinater. Psykologi og mantikk (spådomskunst) var andre interesseområder.
Bare noen fragmenter er bevart av Dikaiarkhos' skrifter. Av dem kan en avlede at han holdt seg til samme temakrets som Aristoteles, men likevel behandlet stoffet med stor grad av selvstendighet. Eksempelvis avviste han fullstendig de siste restene av Platons dualisme som Aristoteles beholdt i sin lære, og bestred eksistensen av en sjel uavhengig av legemet.
Språkfilosofi og retorikk mangler i Dikaiarkhos' verkliste, og han er derfor framfor alt blitt oppfattet som geograf, kulturhistoriker og politisk forfatter.
En del av skriftene dediserte Dikaiarkhos til Theofrast, Aristoteles etterfølger som skolark i den peripatetiske skolen.
Dikaiarkhos døde en gang rundt 285 f.Kr.

Skrifter

Dikaiarkhos var en høyt ansett filosof i antikken, og ble sett på som en mann med omfattende kunnskap på en rekke ulike områder. Bare deler av verklista er bevart, dels i form av fragmenter, dels som sitater av andre forfattere. Verkene omhandler geografiske, politiske, historiske, filosofiske og matematiske spørsmål, men det er vanskelig å tegne opp en nøyaktig liste ettersom det som er sitert som tapte verker synes å ha vært seksjoner av større. De bevarte fragmentene gir oss heller intet klart bilde av de verker som de en gang tilhørte. Når det gjelder Dikaiarkhos' geografiske verk kritiserte Polybios dem for en rekke forhold, og Strabon kritiserte beskrivelsene av de vestlige og nordlige delene av Europa som utilfredsstillende, dette var områder Dikaiarkhos selv aldri besøkte.
Sons of Anarchy

Handling

Sons of Anarchy er en motorsykkel-klubb på utsiden av loven. Charming-avdelingen er den opprinnelige klubben av Sons of Anarchy. Den er lokalisert nær Stockton, California. 
Serien tar for seg historien til Teller-Morrow-familien fra småbyen Charming, sammen med flere andre medlemmer av den lokale Sons of Anarchy-avdelingen, familiene deres, ulike innbyggere i byen, samt rivaler og motstandere som arbeider for å underminere klubbens legale og illegale posisjon.